บาทเปิด 29.14/16 อ่อนค่า
ธนาคารซีไอเอ็มบี ไทย รายงาน เงินบาทเปิด 29.14/16 อ่อนค่าจากเย็นวาน มองกรอบวันนี้ 29.10-29.20
21 มี.ค. 2556

ธนาคารซีไอเอ็มบี ไทย รายงาน เงินบาทเปิด 29.14/16 อ่อนค่าจากเย็นวาน มองกรอบวันนี้ 29.10-29.20
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.14/16 บาท/ดอลลาร์ ปรับตัวอ่อนค่าจากช่วงเย็นวานนี้ที่ระดับ 29.10/13 บาท/ดอลลาร์
 "รีบาวด์กลับมานิดนึง เหมือนทางยุโรปทางฝั่งของไซปรัสมีแบงค์ในภูมิภาคยุโรปจะยื่นมือเข้ามาช่วย ก็เป็นข่าวดีอยู่" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 29.10-29.20 บาท/ดอลลาร์
"วันนี้เงินบาทน่าจะแกว่งตัวในกรอบแคบๆ มากกว่า นักลงทุนยังคงจับตาดูในเรื่องของผลประชุมเฟดที่ยังคงนโยบายซื้อสินทรัพย์ต่อไป ตัวเลขเศรษฐกิจก็เป็นตัวเลขการว่างงานรายสัปดาห์ของสหรัฐฯ ไม่ค่อยมีตัวเลขสำคัญเท่าไหร่" นักบริหารเงิน กล่าว